title: تݣلمامين
text: ضاية تيݣلمامين، منطقة سياحية، فيها السّياحة الجّبلية و لإيكولوجية، و عزيزة على لعشاق ديال التّخييم، لبنية تحتية ديال لمنطقة مزالة ضعيفة، ماكايناش طريق مزيانة ليها، و مافيهاش ؤطيل ولا ؤبيرج. النقل لهاد لبحيرة متوفر فالنقل المزدوج من مدينة خنيفرة، بضبط من حي أمالو. ناس ديال لمنطقة تايقدمو خدمات لسياح فصيف ، تايبيعو ليهم لخبز و شي مواد استهلاكية، بلخصوص لهواة تخييم لي تايجي بزاف منهم لهاد ضاية فصيف.